Britani: Vazhdojnë hetimet mbi rastin e ri të helmimit me Noviçok
Ministri i Brendshëm britanik tha se substanca nervore që ka prekur një çift në Angli është i të njëjtit lloj, që u përdor gjatë sulmit ndaj ish-agjentit të dyfishtë Sergey Skripal dhe vajzës së tij Julia.
Çifti është indetifikuar si Dawn Sturgess 44-vjeç dhe Charlie Rowley 45 vjeç u gjetën të shtunën pa ndjenja në Amesbury, 13 kilometra nga Salisbury qyteti ku në muajin mars u gjetën të helmuar Sergei dhe Julia Skripal. “”, tha Sajid Javid ministri i Brendshëm britanik. Zyrtarët britanikë që po hetojnë rastin e dytë të helmimit, thonë se dyshojnë se viktimat nuk ishin direkt nën shenjestër, por se janë sëmurë si pasojë e sulmit të mëparshëm ndaj ish-agjentit Sergey Skripal dhe vajzës së tij. Gjatë një vizite në Gjermani kryeministrja britanike Theresa May shfrytëzoi rastin të flasë lidhur me ngjarjen duke e cilësuar atë si thellësisht shqetësuese. “". Helmimi i papritur i çiftit, pa asnjë lidhje të njohur me Rusinë, ka ngritur shqetësime publike në zonën e Salisbury-t. Por sipas zyrtarëve britanikë rreziku për publikun është i ulët. “”, tha Sajid Javid ministri i Brendshëm britanik. Britania ka fajësuar Rusinë për helmimin e ish-agjentit Sergey Skripal dhe vajzës së tij me Noviçok, një substancë nervore e prodhuar nga Bashkimi Sovjetik gjatë Luftës së Ftohtë. Rusia ka mohuar çdo përfshirje dhe ka deklaruar se është vetë Britania që duhet të fajësohet për sulmin, në një përpjekje për të ushqyer ndjenjat anti-ruse. Kremlini tha sot se i kishte ofruar ndihmë Britanisë për hetimin e rastit të Skripalëve, por Britania kishte rrefuzuar. Incidenti i muajit mars nxiti dëbimin më të madh të diplomatëve rusë që nga Lufta e Ftohtë. Shtetet e Bashkuara dhe aleatët e tjerë të Britanisë iu bashkuan qëndrimit Londrës duke fajësuar Moskën lidhur me ngjarjen.